ກົມນະໂຍບາຍການຄ້າຕ່າງປະເທດ ຂຽນຫຍໍ້ວ່າ “ກນຄຕ”ແມ່ນພາກສ່ວນໜຶ່ງໃນໂຄງປະກອບກົງຈັກ ການຈັດຕັ້ງ ຂອງກະຊວງອຸດສາຫະກຳ ແລະ ການຄ້າ, ຂຽນເປັນ ພາສາສາກົນວ່າ “Department of Foreign Trade Policy” ຂຽນຫຍໍ້ເປັນພາສາສາກົນວ່າ“DFTP”, ມີພາລະບົດບາດເປັນເສນາທິການ ໃຫ້ແກ່ລັດຖະມົນຕີ ກະຊວງອຸດສາຫະກຳ ແລະ ການຄ້າ ໃນວຽກງານນະໂຍບາຍ, ການພົວພັນ, ການຮ່ວມມືດ້ານ ອຸດສາຫະກຳ ແລະ ການຄ້າກັບຕ່າງປະເທດ.
ຂ່າວສານໃໝ່
ກິດຈະກຳສົ່ງເສີມການຂາຍ ASEAN Online Sale Day -AOSD 08/08/2020
ໃນວັນທີ 08 ສິງຫາ 2020 ທີ່ຈະມາເຖິງນີ້້ ບັນດາປະເທດສະມາຊິກອາຊຽນ ຈະໄດ້ມີການຈັດກິດຈະກຳສົ່ງເສີມການຂາຍຜ່ານຊ່ອງທາງການຄ້າທາງເອເລັກໂຕຣນິກ ຄັ້ງທຳອິດ ທີ່ມີຊື່ວ່າ “ASEAN Online Sale Day (AOSD)” ຊຶ່ງໄດ້ມີບັນດາຜູ້ປະກອບການຄ້າທາງເອເລັກໂຕຣນິກພາຍໃນປະເທດອາຊຽນ ຫຼາຍກວ່າ 150 ຫົວໜ່ວຍເຂົ້າຮ່ວມໃນກິດຈະກຳໃນຄັ້ງນີ້. ໃນນີ້, ສະເພາະ ສປປ ລາວ ໄດ້ມີສາມຫົົວໜ່ວຍທຸລະກິດການຄ້າທາງເອເລັກໂຕຣນິກ ເຂົ້າຮ່ວມ ລວມມີ: Plaosme, Gotedy ແລະ foodpanda. . ໃນກິດຈະກຳຄັ້ງນີ້ ບັນດາທ່ານສາມາດເຂົ້າໄປຈັບຈອງ ແລະ ຊື້ສິນຄ້າ ຫຼື ການບໍລິການຕ່າງໆ ຈາກບັນດາຕະຫຼາດທາງເອເລັກໂຕຣນິກທີ່ກ່າວມາຂ້າງເທິງໄດ້ໃນລາຄາທີ່ສຸດພິເສດ, ຊຶ່ງພາຍໃນວັນທີ 08 ສິງຫາ 2020 ທ່ານສາມາດຮັບສ່ວນຫຼຸດເຖິງ 20% ຈາກທຸກຮ້ານຄ້າ ສຳລັບທຸກໆການສັ່ງຊື້ ຜ່ານແອັບພິເຄເຊິນ foodpanda ໃນມູນຄ່າ 15.000 ກີບຂຶ້ນໄປ ໂດຍນຳໃຊ້ລະຫັດສ່ວນຫຼຸດ “ASEAN20”. ພ້ອມດຽວກັນນັ້ນ ສຳລັບທຸກໆການສັ່ງຊື້ຈາກ ແອັບພິເຄເຊິນ […]
ກອງປະຊຸມທາງໄກສະໄໝພິເສດຂອງລັດຖະມົນຕີເສດຖະກິດອາຊຽນ (Special AEM) ແລະ ກອງປະຊຸມທາງໄກສະໄໝພິເສດຂອງລັດຖະມົນຕີເສດຖະກິດອາຊຽນບວກສາມ (Special AEM+3) ກ່ຽວກັບ ການຮັບມືກັບໂຄວິດ-19
ໃນວັນທີ 4 ມິຖຸນາ 2020, ທ່ານ ນາງ ເຂັມມະນີ ພົນເສນາ, ລັດຖະມົນຕີກະຊວງອຸດສາຫະກໍາ ແລະ ການຄ້າ, ທັງເປັນລັດຖະມົນຕີເສດຖະກິດອາຊຽນຂອງ ສປປ ລາວ ໄດ້ນຳພາຄະນະຜູ້ແທນ ສປປ ລາວ ເຂົ້າຮ່ວມກອງ ປະຊຸມທາງໄກສະໄໝພິເສດຂອງລັດຖະມົນຕີເສດຖະກິດອາຊຽນ ກ່ຽວກັບການຮັບມືກັບໂຄວິດ-19, ທີ່ ກະຊວງອຸດສາຫະກໍາ ແລະ ການຄ້າ, ນະຄອນຫຼວງວຽງຈັນ. ກອງປະຊຸມທາງໄກສະໄໝພິເສດຂອງລັດຖະມົນຕີເສດຖະກິດອາຊຽນໄດ້ດໍາເນີນໄປພາຍໃຕ້ການເປັນປະທານຂອງ ທ່ານ Tran Tuan Anh, ລັດຖະມົນຕີກະຊວງອຸດສາຫະກໍາ ແລະ ການຄ້າ ສສ ຫວຽດນາມ, ໃນຖານະປະທານໝູນວຽນອາຊຽນ ປີ 2020. ໃນກອງປະຊຸມຄັ້ງນີ້ໄດ້ມີການແລກປ່ຽນທັດສະນະ ແລະ ຄວາມຄິດເຫັນຕໍ່ກັບການສະກັດກັ້ນ, ເຝົ້າລະວັງ, ຄວບຄຸມ ແລະ ຮັບມືກັບການລະບາດຂອງໂຄວິດ-19. ຊຶ່ງໃນກອງປະຊຸມຄັ້ງນີ້ບັນດາລັດຖະມົນຕີເສດຖະກິດອາຊຽນໄດ້ແລກປ່ຽນຂໍ້ມູນຂ່າວສານກ່ຽວກັບສະພາບການ ແລະ ມາດຕະການຂອງແຕ່ລະປະເທດສະມາຊິກກໍຄືຂອງອາຊຽນໂດຍລວມ ເພື່ອພ້ອມກັນຮັບມື ແລະ ຕອບໂຕ້ຢ່າງທັນການຕໍ່ການແຜ່ລະບາດຂອງພະຍາດດັ່ງກ່າວ ກອງປະຊຸມຍັງໄດ້ຮັບຮອງເອົາແຜນປະຕິບັດງານຮ່າໂນ້ຍ ວ່າດ້ວຍການສ້າງຄວາມເຂັ້ມແຂງໃຫ້ແກ່ການຮ່ວມມືເສດຖະກິດອາຊຽນ ແລະ ການເຊື່ອມຈອດຕ່ອງໂສ້ການສະໜອງເພື່ອຮັບມືກັບການລະບາດຂອງໂຄວິດ-19, […]
ສສ ຫວຽດນາມ ຍົກເລີກພາສີໂກຕ້າ (TRQ) ສຳລັບການນຳເຂົ້ານ້ຳຕານຈາກປະເທດສະມາຊິກ ອາຊຽນ
ຂ່າວດີສຳລັບຜູ້ປະກອບການໃນການຜະລິດ ແລະ ສົ່ງອອກຜະລິດຕະພັນນ້ຳຕານ. ອີງຕາມແຈ້ງການຂອງກະຊວງ ອຸດສາຫະກຳ ແລະ ການຄ້າ ແຫ່ງ ສສ ຫວຽດນາມ ສະບັບເລກທີ 23/2019/TT-BCT, ລົງວັນທີ: 13 ພະຈິກ 2019, ຊຶ່ງນັບແຕ່ວັນທີ 01 ມັງກອນ 2020 ເປັນຕົ້ນໄປ ທາງການ ຫວຽດນາມ ຍົກເລີກພາສີໂກຕ້າ (TRQ) ສຳລັບການນຳເຂົ້ານ້ຳຕານຈາກປະເທດສະມາຊິກອາຊຽນ, ແນ່ໃສ່ເພື່ອຈັດຕັ້ງປະຕິບັດພັນທະຂອງຕົນພາຍໃຕ້ເງື່ອນໄຂມາດຕາ 20 ຂອງສັນຍາ ATIGA. ຜະລິດຕະພັນນ້ຳຕານຕາມໝວດສິນຄ້າ HS 1701 ທີ່ນຳເຂົ້າຈາກປະເທດສະມາຊິກອາຊຽນຈະຖືກຈັດເກັບພາສີນຳເຂົ້າ 5% ພາຍໃຕ້ ສັນຍາ ATIGA (Form D) ແລະ 2,5% ພາຍໃຕ້ສັນຍາສອງຝ່າຍ (Form S). BỘ CÔNG THƯƠNG
3rd RCEP Summit
ເຊື່ອມໂຍງກັບເວັບອື່ນໆ
ສຸດຍອດການດາວໂຫຼດ
ອົງການການຄ້າໂລກ
World Trade Organization (WTO)
ປຶ້ມຄູ່ມື ສໍາລັບການເຜີຍແຜ່ວຽກງານການເຊື່ອມໂຍງເສດຖະກິດກັບສາກົນຂອງ ສປປ ລາວ
Manual for the U.S. Wood Products Market
Manual for the U.S. Wood Products Market A Tool for Lao Exporters of Wood Products
Single Market and Production Base
Free flow of Goods, Services, Investment and Capital